
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595



Р Е Ш Е Н И Е  
№  РС-18-001-18-076


      Днес, 06.11.2019 година, в град София, Комисията за противодействие на корупцията и за  отнемане на незаконно придобитото имущество, в състав:

Антоанета Цонкова - Член
Пламен Йоцов - Член 
Силвия Къдрева - Член

У  С  Т  А  Н  О  В  И:

Производството е по реда на чл. 71, ал. 1, предл. второ от Закона за противодействие на корупцията и за отнемане на незаконно придобитото имущество /ЗПКОНПИ/ и е образувано с Решение за образуване на производство № РОП-18-001 от 19.09.2018г. на Комисията за противодействие на корупцията и за отнемане на незаконно придобитото имущество /КПКОНПИ/.
Производството е образувано въз основа на Решение за образуване на производство № РОП-18-001 от 19.09.2018г. на КПКОНПИ срещу Мустан М. Мехмедали – общински съветник в Общински съвет (ОбС) – С., мандат 2015-2019г. и в това си качество лице, заемащо висша публична длъжност на основание чл.6, ал.1, т.32 от ЗПКОНПИ, във връзка с гласуване на решение за възлагане на обществен превоз на пътници по общинската транспортна схема на заседание на Общински съвет – С., проведено на 31.03.2016 г.
В Решение за образуване на производство № РОП-18-001 от 19.09.2018г. на КПКОНПИ е отбелязано, че Регламент № 1370/2007г. на Европейския парламент и на Съвета от 23.10.2017г. относно обществените услуги за пътнически превоз с железопътен и автомобилен транспорт и за отмяна на Регламенти № 1191/69 и № 1107/70 на Съвета позволява транспортни дружества, които са изцяло общинска собственост, да бъдат директно избрани за превозвачи по общинска транспортна схема. Такова дружество е „***“ ЕООД с ЕИК:***, което е определено за вътрешен оператор в Община С. В резултат на това „***“ ЕООД преустановява обслужването на линии от областната транспортна схема. Съгласно цитирания регламент всички маршрутни разписания следва да бъдат поверени на „***“ ЕООД. Общински съвет – С. обаче решава, че не всички линии от общинската транспортна схема ще бъдат предоставени на „***“ ЕООД и обявява обществени поръчки за някои от тях.  
Мустан М. Мехмедали като общински съветник е участвал в заседание на Общински съвет – С., проведено на 31.03.2016 г. и е гласувал „ЗА“ приемането на решение за непредоставяне на конкретни разписания от общинската транспортна схема на определеното дружество за вътрешен оператор  „***“ ЕООД. Мустан Мехмедали е подал декларация по чл. 12, т. 2 от ЗПУКИ (отм.), че е съдружник в „***“ ООД, ЕИК: ***.
Впоследствие, при провеждане на обществените поръчки за изключените от общинската транспортна схема маршрутни разписания, „***“ ООД участва за получаване на транспортни линии и печели обслужването на определени часове от линиите С. – Ч. и С. – Ж. В.. Същите транспортни линии, преди решението на Общински съвет – С., са обслужвани от „***“ ООД до 20.03.2016г.
В рамките на извършената проверка по производството,  КПКОНПИ е събрала следните писмени доказателства: Справка с рег. № 16-сл-1126/27.07.2018г., Решение № 177/31.03.2016г. на Общински съвет – С., писмо с вх. № ЦУ 01/14446 от 05.11.2018г. с приложенията към него – клетвена декларация от 10.11.2015г. на Мустан Мехмедали, препис – извлечения от протоколи за заседания и приети решения от ОбС – С., както следва: Протокол № 1/10.11.2015г., Решение № 1592/16.12,.2014г., Решение № 177/31.03.2016г., Протокол № 7/31.03.2016г., Протокол № 13/30.03.2016г., Протокол № 11/ 30.03.2016г., Протокол №12/ 30.03.2016г., както и Договор № 67/13.04.2016г., Договор № 69/12.09.2016г., Договор № 70/12.09.2016г., Договор № 39/21.03.2016г., Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 60- Областна транспортна схема: С. – Б. П., Договор № 40/21.03.2016г., Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 65- Областна транспортна схема: С. – Т., Договор № 41/21.03.2016г. и Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 76- Областна транспортна схема: С. – К., Договор № 42/21.03.2016г. и Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 77- Областна транспортна схема: С. – К., Договор № 43/21.03.2016г. и Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 78- Областна транспортна схема: С. – К., Договор № 44/21.03.2016г. и Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 79- Областна транспортна схема: С. – К., Договор № 45/21.03.2016г. и Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 80- Областна транспортна схема: С. – К., Договор № 46/21.03.2016г. и Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 81- Областна транспортна схема: С. – К., Договор № 47/21.03.2016г. и Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 82- Областна транспортна схема: С. – К., Договор № 48/21.03.2016г. и Допълнително споразумение от 21.03.2017г. към Договор от 21.03.2016г. за обществена поръчка с предмет: „Обществен превоз на пътници по Областна и Републиканска транспортни схеми“, обособена позиция 83- Областна транспортна схема: С. – К., Договор от 29.09.2017г. между Община С. и „***“ ООД, Договор от 10.10.2018г. между Община С. и „***“ ООД, Справка за извършени плащания между Община С. и „***“ ООД за периода 16.03.2016г. – 30.10.2018г., Договор № 1/21.03.2015г., Договор № 7/21.03.2015г., писмо с вх. № ЦУ 01/7004 от 01.03.2019г., Договор № 56/21.03.2016г. между Община С. и „***“ ЕООД, бюджетни платежни нареждания за безплатни и намалени превози по ф. № 1223/11.03.2016г. и ф.№ 1224/11.03.2016г.,  фактура с № 0000001223/11.03.206г., фактура с № 0000001224/11.03.2016г., писмо с изх. № РД-06-08-01/22.02.2019г.
КПКОНПИ служебно е направила справки в Търговския регистър и регистър на юридическите лица с нестопанска цел и в НБД „Население“.

След като обсъди събраните в хода на административното производство доказателства, Комисията установи следното от фактическа страна:

Сигналът е образуван при условията на чл. 71, ал. 1, предл. второ от ЗПКОНПИ.
		       Мустан М. Мехмедали,  ЕГН: *** е избран за общински съветник в Общински съвет – С. за мандат 2015-2019г. и е встъпил в длъжност на 10.11.2015г., съгласно подписан от него клетвен лист, на основание чл. 32, ал. 1 от ЗМСМА. 
		      Съгласно справка от Търговския регистър и регистър на юридическите лица с нестопанска цел, Мустан М. Мехмедали е съдружник в „***“ ООД с ЕИК *** в периода от 12.01.2012г. до 16.08.2019г.
		      С Решение № 1592/16.12.2014г., Общински съвет – С. възлага на общинската администрация да предприеме необходимите мерки по публикуване в Официален вестник на Европейския съюз на обявление за възлагане на поръчка – чрез пряко възлагане, по смисъла на Наредба № 2 о 15 март 2002г., за условията и реда за утвърждаване на транспортни схеми и за осъществяване на обществен превоз на пътници с автобуси и Регламент № 1370/2007г. на Европейския парламент и на Съвета от 23 октомври 2007г., относно обществените услуги за пътнически превоз със железопътен и автомобилен транспорт и за отмяна на Регламент (ЕИО) № 1191/69 и (ЕИО) № 1107/70 на съвета. Съгласно т. 3 на Решение №  1592/16.12.2014г. на Общински съвет – С., услугите и районите, които евентуално ще бъдат обхванати  от поръчката са обществен превоз на пътници по линии от общинската транспортна схема на Община С.
			С Решение № 177/31.03.2016г. е изменена т. 3 от Решение № 1592/ 16.12.2014г. на Общински съвет – С., като от обхвата на поръчката, обявена с Решение №  1592/16.12.2014г., са изключени линиите: С. – Б. (с тръгване от С. в 6:50ч., 17:30ч.), С. – С. (с тръгване от С. в 10:30ч., 12:30ч., 16:00ч.), С. – Б. (с тръгване от С. в 14:30ч.), С. – Ж. В. (с тръгване от С. в 7:40ч., 9:40ч., 11;00ч., 12:30ч., 16:00ч., 17:00ч.) и С. – Ч. ( с тръгване от С. в 7:50ч. и 17:15ч.). Съгласно  Решение № 177/31.03.2016 г. тези линии следва да бъдат възложени с конкурс или по реда на Закона за обществените поръчки, в срок до 6 месеца. С §2 от Решение № 177/31.03.2016г., Общински съвет – С. възлага на кмета на Община С. да сключи договор чрез пряко възлагане изпълнението на обществен превоз на пътници по общинската транспортна схема с „***“ ЕООД, гр. С., в качеството му на вътрешен оператор, считано от 21.03.2016г. Видно от протокол № 7 за заседанието на Общински съвет С., проведено на 31.03.2016г., Мустан Мехмедали не е участвал в обсъждането.
			Мустан Мехмедали е гласувал „за“ приемане на Решение № 177/31.03.2016г. на Общински съвет С..

			С Договор № 1/21.03.2015г. Община С. възлага на „***“ ЕООД, с ЕИК: *** обществен превоз на пътници по утвърдени автобусни и тролейбусни линии от областна и общинска транспортни схеми, маршрутни разписания, както следва: С. – Ж. В., с час на тръгване от С. 6:40ч., 08:10ч., 10:10ч., 11:40ч., 13:15ч., 14:00ч., 15:00ч., 16:30ч., 17:35ч., 19;30ч.; С. – Ч. с тръгване в 07:00ч., 11:40ч., 14:00ч. Срокът на действие на договора е до 20.03.2016г. 
			С Договор № 7/21.03.2015г. Община С. възлага на „***“ ООД да изпълнява обществен превоз на пътници по утвърдени автобусни линии по Републиканска, областна и общинска транспортни схеми, по маршрутни разписания, както следва: С. – Ж. В. с тръгване от С. в 07:40ч., 09:40ч., 11:00ч., 12:30ч., 16:00ч., 17:00ч. и С. – Ч. с тръгване от С. в 07:50ч. и 17:15ч. Срокът на действие на договора е до 20.03.2016г.
			Съгласно Договор № 39/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 60 – С. – Б. П., с тръгване от С. в 17:00ч.
			Съгласно Договор № 40/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 65 – С. – Т.,  с тръгване от С. в 09:00ч.
			Съгласно Договор № 41/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 76 – С. – К.,  с тръгване от С. в 05:20ч.
			Съгласно Договор № 42/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 77 – С. – К.,  с тръгване от С. в 07:15ч.
			Съгласно Договор № 43/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 78 – С. – К.,  с тръгване от С. в 09:15ч.
			Съгласно Договор № 44/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 79 – С. – К.,  с тръгване от С. в 11:15ч.
			Съгласно Договор № 45/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 80 – С. – К.,  с тръгване от С. в 13:20ч.
			Съгласно Договор № 46/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 81 – С. – К.,  с тръгване от С. в 15:00ч.
			Съгласно Договор № 47/21.03.2016г. и Допълнително споразумение към него от 21.03.2017г., „***“ ООД осъществява обществен превоз на пътници по Областна и Републиканска транспортна схема по обособена позиция 82 – С. – К.,  с тръгване от С. в 17:40ч.
			Съгласно Договор № 48/21.03.2016г. и Допълнително споразумение към него от 21.03. 2017г., „***“ ООД осъществява обществен превоз на пътници по Областна и Републиканска транспортна схема по обособена позиция 83 – С. – К.  с тръгване от С. в 19:10ч.
			След решението на Общински съвет – С. от 31.03.2016г., „***“ ООД сключва с Община С. следните договори:
			- Договор № 67/13.04.2016г. за обществен превоз на пътници по утвърдени автобусни линии от Общинската транспорта схема, съгласно маршрутни разписания: С. – Ж. В., с часове на тръгване от С.: 7:40ч., 09:40ч., 11:00ч., 12:30ч., 16:00ч., 17:00ч. и маршрутно разписание С. – Ч., с час на тръгване от С. в 07:50ч. и 17:15ч. Срокът на договора е до провеждане на процедура по ЗОП, но не по-късно от 6 месеца от датата на подписване на договора.
			- Договор № 69/12.09.2016г. с предмет: „Обществен превоз на пътници по Общинската транспортна схема“ по обособена позиция: С. – Ж. В., с час на тръгване от С.: 07:40ч., 09:40ч., 11:00ч., 12:30ч., 16:00ч., 17:00ч. Срокът на договора е 12 месеца и влиза в сила на датата на неговото подписване.
			- Договор № 70/12.09.2016г. с предмет: „Обществен превоз на пътници по Общинската транспортна схема“ по обособена позиция: С. – Ч., с час на тръгване от С.: 07:50ч. и 17:15ч. Срокът на договора е 12 месеца и влиза в сила на датата на неговото подписване.
 			- Договор от 10.10.2018г. за извършване на превоз на деца в задължителна предучилищна възраст и за учениците от населените места, в които няма детска градина или училище до най-близката детска градина или училище, което провежда обучение в съответната група или клас по направление гр. С. – с. К. – С. М. – с. К., със срок на изпълнение на договора от 17.09.2018г. до 30.06.2019г.
		     Между Община С. и „***“ ЕООД е сключен договор № 56/21.03.2016г.  за възлагане на обществен превоз на пътници по утвърдени автобусни линии от общинската транспортна схема, квота на Община С., по маршрут:  С. – Ж. В. (с часове на тръгване от С.: 06:40ч., 07:40ч., 08:10ч., 09:40ч., 10:10ч., 11:00ч., 11:40ч., 12:30ч., 13:15ч., 14:00ч., 15:00ч., 16:00ч., 16:30ч., 17:00ч., 17:35ч., 19:30ч.,) и С. – Ч. – С. (с час на тръгване от С. 07:00ч., 07:50ч., 11:40ч., 14:00ч., 17;15ч.).  Срокът на договора е 60 месеца - до 20.03.2021г.
		      Съгласно писмо с вх. № ЦУ 01/7004 от 01.03.2019г., на 31.03.2016г., „***“ ЕООД е изпълнявало маршрутните разписания С. – Ж. В., с часове на тръгване: 06:40ч., 07:40ч., 08:10ч., 09:40ч., 10:10ч., 11:00ч., 11:40ч., 12:30ч., 13:15ч., 14:00ч., 15:00ч., 16:00ч., 16:30ч., 17:00ч., 17:35ч., 19:30ч., както и С. – Ч., с часове на тръгване от С.: 07:00ч., 07:50ч., 11:40ч., 14:00ч., 17;15ч.

Въз основа на така изяснената фактическа обстановка, Комисията установи следното от правна страна:

Сигналът е образуван при условията на чл. 71, ал. 1, предл. 2 от ЗПКОНПИ.
За да е осъществен конфликт на интереси по смисъла на чл. 2 ЗПУКИ (отм.) и чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
      			Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.) и чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Мустан М. Мехмедали,  ЕГН: ***, като общински съветник в Общински съвет – С. за мандат 2015-2019г. е лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност на основание чл. 6, ал. 1, т. 32 от ЗПКОНПИ.
Като съдружник в „***“ ООД с ЕИК *** в периода от 12.01.2012г. до 16.08.2019г. Мустан М. Мехмедали е свързано лице с дружеството, по смисъла на §1, т.1 от ДР на ЗПУКИ (отм.), респективно по §1, т.15, б. „б“ от ДР на ЗПКОНПИ.
От събраните по преписката доказателства се установи, че като общински съветник в Общински съвет – С. Мустан М. Мехмедали е упражнил правомощия по служба като е гласувала „за“ при приемането на Решение № 177/31.03.2016г. на Общински съвет – С. Не може да се приеме обаче, че е налице частен интерес - за него самия или свързаното с него лице, тъй като гласуваното от Мехмедали Решение № 177/31.03.2016г. няма за пряка последица сключване на Договор № 67/13.04.2016г., Договор № 69/12.09.2016г., Договор № 70/12.09.2016г., както и  Договор от 10.10.2018г. с „***“ ООД. То е административен акт, с който се слага началото на процедура за възлагане с конкурс или по реда на Закона за обществените поръчки на част от линиите от общинската транспортна схема. В тази процедура могат да участват неограничен кръг субекти. Решението е принципно. То не формира предимство или по-благоприятно положение за Мехмедали или за свързаното с него лице „***“ ООД. В този смисъл е и съдебната практика (Решение № 4924/09.04.2013 година по АХД 299/2013 година на ВАС и Решение № 13332/15.10.2013 година по АХД 1779/2013 година на ВАС). Органът, който има такива правомощия на основание чл. 8, ал. 1, т. 17 от Правилника за организацията и дейността на Общински съвет – С. е Кметът на общината. Именно той е сключил договорите с „***“ ООД и пак той, в случай на неизпълнение на задълженията по тях, може да поиска прекратяването им. Следователно, липсва пряка и непосредствена облага за Мехмедали или за свързаното с него лице от упражнените от него правомощия по служба, в качеството му на общински съветник. 
Отделно от горното, от доказателствата по преписката се установява, че с гласуване на Решение № 177 от Общински съвет С. на 31.03.2016г., е валидиран сключеният между Община С. и „***“ ЕООД Договор № 56 от 21.03.2016г. за общественият превоз на пътници по посочените утвърдени автобусни линии от общинската транспортна схема, квота на Община С., по маршрут С.- Ж. В., с часове на тръгване –06:40ч., 07:40ч., 08:10ч., 09:40ч., 10:10ч., 11:00ч., 11:40ч., 12:30ч., 13:15ч., 14:00ч., 15:00ч., 16:00ч., 16:30ч., 17:00ч., 17:35ч., 19:30ч.,) и С. – Ч., с часове на тръгване от С. 07:00ч., 07:50ч., 11:40ч., 14:00ч., 17;15ч., като срокът на договора е 60 месеца до 20.03.2021г., видно от  писмо с вх. № ЦУ 01/7004 от 01.03.2019г.  
От казаното следва, че са налице два от елементите на състава на понятието „конфликт на интереси“ – лице, заемащо публична/ висша публична длъжност и упражнени от него правомощия по служба. Не е налице, обаче, третият елемент - наличието на частен интерес за Мехмедали или за свързано с него лице от упражнените правомощия, който може да повлияе върху безпристрастното и обективно изпълнение на правомощията й по служба.
 Липсата на частен интерес от лицето, заемащо публична/ висша публична длъжност при гласуване на Решение № 177/31.03.2016г. на Общински съвет – С., негов личен или на свързано с него лице по смисъла на по смисъла на § 1, т. 1 от ДР на ЗПУКИ (отм.), респ. по § 1, т. 15 от ДР на ЗПКОНПИ, води до невъзможност за реализиране на фактическия състав на конфликта на интереси като административно нарушение по  ЗПУКИ (отм.), респ. по ЗПКОНПИ.
	
Предвид изложеното, на основание чл. 74, ал. 1 и ал. 2 ЗПКОНПИ, Комисията за противодействие на корупцията и за отнемане на незаконно придобитото имущество 

Р Е Ш И:

   	НЕ УСТАНОВЯВА конфликт на интереси по отношение на Мустан М.Мехмедали,  ЕГН: *** – общински съветник в Общински съвет С. – лице,   заемало публична длъжност, съгласно чл. 3, т. 9 от ЗПУКИ (отм.), респективно заемащо висша публична длъжност по чл. 6, ал. 1, т. 32 от ЗПКОНПИ, във връзка с гласуване „ЗА“ при приемане на Решение № 177/31.03.2016г. на Общински съвет С., поради липсата на частен интерес – негов или на свързано с него лице по смисъла на § 1, т. 1 от ДР на ЗПУКИ (отм.), респ. по § 1, т. 15 от ДР на ЗПКОНПИ.

Препис от решението да се изпрати на Окръжна прокуратура – С., с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


      КОМИСИЯ:
                          
	

Член: /п/ /Антоанета Цонкова/

Член: /п/ /Пламен Йоцов/

Член:/п/ /Силвия Къдрева/

